PROCES VERBAL
Nr. 13 din 30.06.2015

al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți 

membrii Consiliului de Observatori: DELEU Doina, GUREZ Lilia, S. NISTOR; ȚAPEȘ Vitalie, VASILACHE Ludmila.

Invitați:
Surdu Mircea - Președinte interimar al IPNA Compania ”Teleradio-Moldova”;

Gheorghișenco Veaceslav – Director interimar al radiodifuziunii al IPNA Compania ”Teleradio-Moldova”;
Blanaru Galina – Șef departament financiar;

Verbeniuc Ion – Director tehnic;

Covali Vitalie – specialist principal Serviciul juridic.

În conformitate cu p. 36 - 37 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr. 1/3 din 09.02.2007, modificat prin Hotărârea  Consiliului de Observatori nr. 11 din 17.03.2015.
S-a votat începerea şedinţei, ora 14:00

Ordinea de zi publicată:
1. Cu privire la examinarea demersurilor și sesizărilor parvenite la CO;
2. Cu privire la aprobarea modificărilor la grila de vară al postului ”Radio Moldova” pentru perioada 1 iulie -30 august 2015;

3. Cu privire la examinarea nivelurilor și treptelor de salarizare ale angajaților IPNA Compania ”Teleradio-Moldova” pentru anul 2015;
4. Cu privire la modificarea Regulamentului privind sistemul de salarizare în IPNA Compania ”Teleradio-Moldova”, aprobat prin Hotărârea CO nr. 17 din 29.02.2012;

5. Cu privire la casarea mijloacelor fixe a centrului tehnic moral și fizic uzate pe secția de emisie TV;

6. Diverse.

S-a propus aprobarea Ordinei de zi.
S-a votat: „Pentru” – 5 voturi (L. Călugăru; D. Deleu; L. Gurez; V. Țapeș; L. Vasilache)
1. Cu privire la examinarea demersului membrului CO, Petru Grozavu. 


Președintele CO, L. Vasilache a prezentat demersul dlui P. Grozavu, menționînd despre solicitările indicate în acesta. Totodată, dumneaei a comunicat despre întâlnirea membrilor CO cu dna Bordeianu în care au fost aduse dovezile de dezmințire a informațiilor apărute în presă.

Dna Bordeianu a vorbit despre procedura de depunere a actelor în dosarul de participare la concursul pentru funcția de președinte al IPNA Compania ”Teleradio-Moldova” care după cum afirmă aceasta a fost făcută în conformitate cu rigorile regulamentului. Însă, deoarece imediat după concurs mai multe publicații și ONG-uri au pornit o adevărată campanie de denigrare împotriva acesteia, ea s-a conformat și a prezentat mai multe informații și acte solicitate. Olga Bordeianu a insistat asupra faptului că nimeni nu a demonstrat precum că proiectul de intenție prezentat la concurs ar fi fost plagiat, de asemenea, dumneaei a prezentat mai multe documente care au demonstrat că totuși cursurile indicate în CV au fost făcute. Referindu-se la capacitățile pe care le deține, Olga Bordeianu a specificat că se consideră o persoană competentă, are o experiență foarte mare de comunicare în echipă, mereu a obținut succese în promovarea ideilor noi și în negocierile cu partenerii de afaceri. Astfel, avînd o experiență mai mult de nouă ani în audiovizual și mai mult de 15 ani în mass media, se consideră experimentată în domeniul managerial și a lucrat chiar și cu cele mai noi tehnologii. Dumneaei consideră că este deja timpul de pus în implementare planuri de acțiuni și că este gata ca strategia pe care a prezentat-o la concurs, ”3M” - actualizarea și modernizarea tehnică și lărgirea audienței la TV și radio prin atragerea tinerilor, sunt primii pași pe care intenționează să-i întreprindă.   

Dna Vasilache a solicitat opinia juristului Companiei vizavi de procedura de retragere a votului și a anulării hotărârii nr. 50 din 4 iunie 2015. 

Serviciul juridic a examinat demersul dlui Petru Grozavu referitor la retragerea votului acordat dnei Olga Bordeianu și vă comunică următoarele.

Conform prevederilor articolul 56 din CM al RM „Contractul individual de muncă se încheie în baza negocierilor dintre salariat şi angajator. Încheierea contractului individual de muncă poate fi precedată de circumstanţe specifice (susţinerea unui concurs, alegerea în funcţie etc.)” fapt care a și fost realizat de Consiliul de Observatori prin organizarea concursului pentru ocuparea funcției de Președinte al Companiei. Odată cu adoptarea la data de 04.06.2015 a hotărîrii nr. 50 prin care dna Olga Bordeianu a fost confirmată în funcția de Președinte a Companiei, fiind indicat termenul mandatului acesteia și data intrării în vigoare a deciziei susmenționate, astfel confirmîndu-se dreptul acesteia de a începe activitatea în postul respectiv. Hotărîrea CO nr. 50 nu este alt ceva decît un act de angajare care deja și-a produs efectul juridic, salariatul fiiind angajat prin concursul organizat, iar Codul Muncii al Republicii Moldova nu prevede posibilitatea retragerii votului acordat pentru angajarea salariatului. Prin urmare, Decizia Consiliului de Observatori nicidecum nu reprezintă un act prealabil angajării (pregătitor) dar este propriu zis actul de angajare, care presupune drepturi  și obligații. Mai mult ca atît nici Regulamentele Consiliului de Observatori nu prevăd posibilitatea retragerii votului. Legislația muncii oferă dreptul angajatorului doar de modificare, suspendare sau încetare a contractului individual de muncă (art. 82, 85, 86 Codul Muncii) care pot fi operate doar conform legislației muncii. Or, nu există vreo normă legislativă specială care să reglementeze contrariul. 


Dl Țapeș a propus ca examinarea demersului să fie amînată pentru ședința următoare la care va fi prezent și dl Grozavu.
2. Cu privire la examinarea sesizării, Nicu Scorpan. 

Președintele CO, a prezentat sesizarea dlui Scorpan și a propus de a remite un răspuns referitor la cele invocate în sesizare cu următorul text:
          ”Dlui Nicu SCORPAN,                        

Producător TV 
Prin prezenta, cu referire la sesizarea Dumneavoastră f/n din 05.06.2015, Consiliul de Observatori al Instituției Publice Naționale a Audiovizualului Compania „Teleradio-Moldova” Vă comunică faptul, că dna Olga Bordeianu a prezentat dosarul complet de participare la concursul pentru funcția de Președinte al IPNA Compania ”Teleradio-Moldova”, dosar acceptat și aprobat prin Hotărârea CO nr. 46 din 28 mai curent, cu votul a șapte membri ai CO.

Conform declarației participantului la concurs, pe proprie răspundere, vizînd veridicitatea datelor conținute în dosarul de participare la concurs (copia se anexează), datele prezentate în dosar corespund exigențelor stipulate în art. 60 alin. (11) din Codul audiovizualului și al Regulamentului ad-hoc cu privire la desfășurarea concursului pentru funcţia de preşedinte al IPNA Compania „Teleradio-Moldova”. 
S-a votat: „Pentru” – 5 voturi (L. Călugăru; D. Deleu; L. Gurez; V. Țapeș; L. Vasilache)
3. Cu privire la examinarea sesizării dnei Ecaterina Stratan, director al Departamentului de știri și dezbateri al postului public de televiziune ”Moldova 1”

Dna Vasilache a solicitat dnei Ecaterina Stratan, director al Departamentului de știri și dezbateri al postului public de televiziune ”Moldova 1”, să prezinte situația referitor la cele menționate în sesizare.


Dna Ecaterina Stratan, director al Departamentului de știri și dezbateri al postului public de televiziune ”Moldova 1”, a informat membrii CO despre faptul că o angajată a Departamentului știri și dezbateri, Emilia Ghețu realizează o emisiune în cadrul postului de radio ”Vocea Basarabiei”, care este filmată și difuzată la postul de televiziune ”Vocea Basarabiei”, în fiecare zi de marți. Dna Stratan a informat că anterior a apelat la fostul președinte al IPNA Compania ”Teleradio-Moldova”, Costantin Marin, pentru a lua atitudine în acest caz, deoarece angajata Emilia Ghețu nu își îndeplinea corespunzător obligațiile de serviciu, de multe ori comitea erori și se prezenta tîrziu la serviciu, însă nu s-a luat nici o atitudine. Și actualmente, probabil din cauza angajamentelor suplimentare, nu se dedică totalmente muncii de editor, avînd deseori o prestație care lasă de dorit. Conform contractului individual de muncă încheiat între Emilia Ghețu și Companie, salariatul nu poate fi angajat al unor mijloace de informare în masă ce nu fac parte din structura angajatorului. Din acest motiv, dna Stratan consideră că este vorba despre un caz de încălcare flagrantă a prevederilor contractului individual de muncă și solicită să fie luate măsuri de rigoare, în conformitate cu legislația în vigoare. 

 Membrii CO au menționat că este regretabil faptul cînd un angajat al Companiei nu își îndeplinește la nivel atribuțiile de serviciu și este mai grav cînd același angajat mai realizează o emisiune în cadrul postului de radio ”Vocea Basarabiei”, care este filmată și difuzată la postul de televiziune ”Vocea Basarabiei”. 

Din aceste considerente, membrii CO au propus de a lua act de sesizarea dnei Ecaterina Stratan, director al Departamentului de știri și dezbateri al postului public de televiziune ”Moldova 1” și de a recomanda administrației IPNA Compania ”Teleradio-Moldova” de a crea o Comisie de disciplină, care, în termen de 2 săptămîni, va investiga activitatea profesională a dnei Emilia Ghețu, angajată în cadrul Departamentului Știri și dezbateri al postului public de televiziune ”Moldova 1”, în conformitate cu prevederile Codului muncii al Republicii Moldova.
S-a votat: „Pentru” – 5 voturi (L. Călugăru; D. Deleu; L. Gurez; V. Țapeș; L. Vasilache)
4. Cu privire la aprobarea modificărilor la grila de vară al postului ”Radio Moldova” pentru perioada 1 iulie -30 august 2015;

În cadrul ședinței, directorul interimar al radiodifuziunii, dl. Veaceslav Gheorghișenco, a prezentat modificările care urmează a fi efectuate în noua grilă de vară.  
Președintele CO, dna L. Vasilache a propus de a aproba modificările propuse în grila postului ”Radio Moldova”, pentru perioada 1 iulie – 30 august 2015 și a specificat faptul că Președintele IPNA Compania ”Teleradio-Moldova” și directorul radiodifuziunii sunt în drept să modifice Grila serviciului de programe a postului ”Radio Moldova” pentru perioada 1 iulie – 30 august 2015 în conformitate cu legislația în vigoare și hotărârile Consiliului de Observatori.
S-a votat: „Pentru” – 5 voturi (L. Călugăru; D. Deleu; L. Gurez; V. Țapeș; L. Vasilache).
5. Cu privire la examinarea nivelurilor și treptelor de salarizare ale angajaților IPNA Compania ”Teleradio-Moldova” pentru anul 2015.
Directorul financiar al Companiei, Galina Blanaru a prezentat nivelurile și treptele de salarizare pentru perioada ianuarie – aprilie 2015 și două variante de niveluri și trepte de salarizare începînd cu 1 mai 2015.
Astfel, studiind aceste modele de grille, membrii CO au decis de a aproba varianta nr. I a grilei de salarizare pentru remunerarea angajaţilor IPNA Compania „Teleradio-Moldova” pentru anul 2015 cu privire la nivelurile şi treptele de salarizare începînd cu 1 mai 2015.
S-a votat: „Pentru” – 5 voturi (L. Călugăru; D. Deleu; L. Gurez; V. Țapeș; L. Vasilache).
6. Cu privire  la modificarea Regulamentului privind sistemul de salarizare în IPNA Compania ”Teleradio-Moldova”, aprobat prin Hotărârea CO nr. 17 din 29.02.2012
Președintele CO, dna Vasilache a menționat că la data de 19 iulie 2015, la CO a fost înregistrată solicitarea președintelui interimar al IPNA Compania ”Teleradio-Moldova”, dlui Mircea Surdu prin care solicită excluderea pct. 2 din Regulamentul privind sistemul de salarizare în IPNA Compania ”Teleradio-Moldova” aprobat prin Hotărîrea CO nr. 17 din 29.02.2012 motivînd prin faptul că angajații cu salarii mici nu pot fi remunerați cu premii mail mari pentru munca prestată în emisiuni mari precum ar fi Revelionul sau Eurovizionului.
Astfel, s-a propus de a exclude pct. 4.2 din Regulamentul privind sistemul de salarizare în IPNA Compania ”Teleradio-Moldova”, aprobat prin Hotărârea CO nr. 17 din 29.02.2012.
S-a votat: „Pentru” – 5 voturi (L. Călugăru; D. Deleu; L. Gurez; V. Țapeș; L. Vasilache).
7. Cu privire la casarea mijloacelor fixe a centrului tehnic moral și fizic uzate pe secția de emisie TV
Ca urmare a inspectării tuturor mijloacelor fixe a centrului tehnic moral și fizic uzate pe secția de emisie TV, membru CO au decis de a casa aceste mijloace fixe propuse. Totodată, membrii CO au solicitat o dovadă a reciclării mijloacelor fixe uzate.
S-a votat: „Pentru” – 5 voturi (L. Călugăru; D. Deleu; L. Gurez; V. Țapeș; L. Vasilache)
Dna Doina Deleu a solicitat pentru ședința ulterioară ca Svetlana Cojocaru, producător audio-video (coordonator știri), să prezinte un raport de activitate a Departamentului multimedia al IPNA Compania ”Teleradio-Moldova” – probleme curente și soluții.
S-a pus la vot încheierea şedinței.

S-a votat: „Pentru” – 7 voturi (L. Călugăru; D. Deleu; P. Grozavu; L. Gurez; S. Nistor; V. Țapeș; L. Vasilache)
Durata şedinţei: 14:00-14550.

Au semnat:
Preşedintele 
Consiliului de Observatori                                    Ludmila VASILACHE

Secretarul 
Consiliului de Observatori                                    Mariana CERSAC

